গোহ চক তং
গোহ চক তং (চীনা: 吴作栋; ফিনিন: Wú Zuò dòng; জন্ম: ২০ মে, ১৯৪১) স্ট্রেইট সেটেলম্যান্টসে জন্মগ্রহণকারী সিঙ্গাপুরের বিশিষ্ট রাজনীতিবিদ। পিপলস অ্যাকশন পার্টির (পিএপি) সদস্য তিনি। সিঙ্গাপুরের দ্বিতীয় প্রধানমন্ত্রীর দায়িত্ব পালন করেন। এছাড়াও, জ্যেষ্ঠ মন্ত্রী ও সিঙ্গাপুরের অর্থ কর্তৃপক্ষের সভাপতির দায়িত্বও পালন করেছেন তিনি। বর্তমানে তিনি মেরিন প্যারেড গ্রুপ রিপ্রেজেন্টেশন নির্বাচনী এলাকা থেকে সংসদ সদস্য।